CELEX: 32017D1388
Language: fi
Date: 2017-07-17 00:00:00
Title: Neuvoston päätös (EU) 2017/1388, annettu 17 päivänä heinäkuuta 2017, yleisistä periaatteista Kosovon osallistumiselle unionin ohjelmiin tehdyn Euroopan unionin ja Kosovon (Tämä nimitys ei vaikuta asemaa koskeviin kantoihin, ja se on YK:n turvallisuusneuvoston päätöslauselman 1244(1999) ja Kansainvälisen tuomioistuimen Kosovon itsenäisyysjulistuksesta antaman lausunnon mukainen. ) välisen puitesopimuksen tekemisestä

27.7.2017   
               
               
                  FI
               
               
                  Euroopan unionin virallinen lehti
               
               
                  L 195/1
               
            NEUVOSTON PÄÄTÖS (EU) 2017/1388,
      annettu 17 päivänä heinäkuuta 2017,
      yleisistä periaatteista Kosovon osallistumiselle unionin ohjelmiin tehdyn Euroopan unionin ja Kosovon (*1) välisen puitesopimuksen tekemisestä
      EUROOPAN UNIONIN NEUVOSTO, joka
      ottaa huomioon Euroopan unionin toiminnasta tehdyn sopimuksen ja erityisesti sen 212 artiklan yhdessä sen 218 artiklan 6 kohdan toisen alakohdan a alakohdan ja 218 artiklan 7 kohdan kanssa,
      ottaa huomioon Euroopan komission ehdotuksen,
      ottaa huomioon Euroopan parlamentin hyväksynnän (1),
      sekä katsoo seuraavaa:
      
                  (1)
               
               
                  Neuvoston päätöksen (EU) 2016/2053 (2) mukaisesti puitesopimus Euroopan unionin ja Kosovon välillä yleisistä periaatteista Kosovon osallistumiselle unionin ohjelmiin, jäljempänä ’sopimus’, allekirjoitettiin 25 päivänä marraskuuta 2016 sillä varauksella, että sopimus tehdään lopullisesti myöhemmin.
               
            
                  (2)
               
               
                  Neuvosto totesi 14 päivänä joulukuuta 2010 odottavansa mielenkiinnolla komission ehdotusta, joka mahdollistaisi Kosovon osallistumisen unionin ohjelmiin. Tällainen osallistuminen on tarkoitus toteuttaa tekemällä sopimus.
               
            
                  (3)
               
               
                  Sopimuksella pyritään siihen, että unioni tekee Euroopan unionin toiminnasta tehdyn sopimuksen 212 artiklassa tarkoitettua taloudellista, teknistä ja rahoitusyhteistyötä Kosovon kanssa.
               
            
                  (4)
               
               
                  Tämän sopimuksen tehdessään unionin jäsenvaltiot eivät ota kantaa Kosovon asemaan, josta ne päättävät kansallisten käytäntöjensä ja kansainvälisen oikeuden mukaisesti. Mikään tässä päätöksessä, sopimuksessa tai sen liitteissä taikka unionin ohjelmissa käytetty termi, sanamuoto tai määritelmä ei merkitse sitä, että unioni tunnustaisi Kosovon itsenäiseksi valtioksi, eikä sitä, että yksittäiset jäsenvaltiot tunnustaisivat Kosovon itsenäiseksi valtioksi, jos ne eivät ole sitä muutoin tehneet.
               
            
                  (5)
               
               
                  Sopimus olisi hyväksyttävä,
               
            ON HYVÄKSYNYT TÄMÄN PÄÄTÖKSEN:
      1 artikla
      Hyväksytään yleisistä periaatteista Kosovon osallistumiselle unionin ohjelmiin tehty Euroopan unionin ja Kosovon välinen puitesopimus unionin puolesta.
      Sopimuksen teksti on liitetty tähän päätökseen.
      2 artikla
      Neuvoston puheenjohtaja antaa unionin puolesta sopimuksen 10 artiklassa määrätyn ilmoituksen (3).
      3 artikla
      Komissio valtuutetaan määrittämään unionin puolesta Kosovon kuhunkin unionin ohjelmaan osallistumista koskevat yksityiskohtaiset säännöt ja ehdot, muun muassa maksettava rahoitusosuus, sopimuksen 5 artiklan mukaisesti. Komissio tiedottaa asiasta toimivaltaiselle neuvoston työryhmälle.
      4 artikla
      Tämä päätös tulee voimaan sitä päivää seuraavana päivänä, jona se hyväksytään.
      
         Tehty Brysselissä 17 päivänä heinäkuuta 2017.
         
            
               Neuvoston puolesta
            
            
               Puheenjohtaja
            
            F. MOGHERINI
         
      
      
         (*1)  Tämä nimitys ei vaikuta asemaa koskeviin kantoihin, ja se on YK:n turvallisuusneuvoston päätöslauselman 1244(1999) ja Kansainvälisen tuomioistuimen Kosovon itsenäisyysjulistuksesta antaman lausunnon mukainen.
      
         (1)  Hyväksyntä annettu 4 päivänä heinäkuuta 2017 (ei vielä julkaistu virallisessa lehdessä).
      
         (2)  Neuvoston päätös (EU) 2016/2053, annettu 14 päivänä marraskuuta 2016, yleisiä periaatteita Kosovon osallistumiselle unionin ohjelmiin koskevan Euroopan unionin ja Kosovon* välisen puitesopimuksen allekirjoittamisesta unionin puolesta (EUVL L 319, 25.11.2016, s. 1).
      
         (3)  Neuvoston pääsihteeristö julkaisee sopimuksen voimaantulopäivän Euroopan unionin virallisessa lehdessä.